Washington zabrinut 'kontinuiranim izazovima državnosti BiH'
Zamjenica stalne predstavnice SAD u UN, Rosemary DiCarlo, je u Vijeću sigurnosti rekla da je Washington 'u potpunosti posvećen Daytonu'
Veleposlanica DiCarlo je ponovila stajalište Washingtona da su Bosni i Hercegovini potrebne 'političke institucije koje funkcioniraju'. Ona je podsjetila da je zemlja – 13 mjeseci nakon izbora – u političkoj blokadi. Zbog toga nema nacionalnu vladu, blokirane su reforme koje su uvjet euro-atlantskim integracijama a Bosni je – djelomično i zbog toga – smanjen kreditni rejting. Zamjenica stalne predstavnice Sjedinjenih Država u svjetskoj organizaciji, Rosemary DiCarlo, istaknula je u Ujedinjenim narodima da je Washington 'u potpunosti posvećen Daytonskom mirovnom sporazumu' te da ga brinu kontinuirani izazovi na tom planu, iz Republike Srpske. Sjedinjene Države pogotovo brine dovođenje u pitanje ustavnog okvira države a i same državnosti Bosne i Hercegovine, rekla je gospođa DiCarlo na jučerašnjoj sjednici Vijeća sigurnosti Ujedinjenih gdje se govorilo o situaciji u Bosni i Hercegovini. Glavno je izvješće podnio veleposlanik Valentin Inzko, visoki predstavnik međunarodne zajednice toj zemlji. Gospođa DiCarlo je rekla da njezina vlada u potpunosti podržava kritike koje je Visoki predstavnik Inzko iznio na račun Republike Srpske. Veleposlanica DiCarlo je ponovila stajalište Washingtona da su Bosni i Hercegovini potrebne 'političke institucije koje funkcioniraju'. Ona je podsjetila da je zemlja – 13 mjeseci nakon izbora – u političkoj blokadi. Zbog toga nema nacionalnu vladu, blokirane su reforme koje su uvjet euro-atlantskim integracijama a Bosni je – djelomično i zbog toga – smanjen kreditni rejting. Američka je predstavnica također rekla da vlada Sjedinjenih Država podržava pojačanu nazočnost Europske unije, na čelu s posebnim izaslanikom Peterom Sorensenom. Washington također smatra da vojna nazočnost misije EUFOR-a doprinosi sigurnosti Bosne i Hercegovine te da bi trebala biti nastavljena. Zbog toga, Washington podržava obnovu mandata EUFOR-a, rekla je veleposlanica Rosemary DiCarlo.